  Майя Бывальцева 4 нылпи садъёс пуктозы 2016-тӥ арын Ижкарын. Озьы ик интыос дасямын Баранов урамын но Восточный микрорайонын. Кар Думалэн сессияз со сярысь ивортӥз Ижкарлэн тӧроез Юрий Тюрин. «Нылпи садъёс пуктыны кык инты дасямын. Баранов урамын но Восточной микрорайонын 220 номеро нылпи садлы ватсаса юрт понна. Кыкез ик юртъёс 220 интылы. Уже кутыны ярантэм нылпи садъёс интые 4 выль юртъёс пуктыны чакламын», — вераз Юрий Тюрин. Со сяна, кар тӧрлыкъёс Столичный микрорайонын 825 интылы школа пуктонэз кутскыны малпало. Школаосын выль интыос кылдытонъя 2016–2025 аръёслы чаклам федерал программая, 30 процентсэ коньдонэз висъялоз элькун коньдэт. Но нырысь ик Удмуртия вань ужъёсты ас уксёеныз быдэстыны кулэ. Собере гинэ Росси кивалтэт элькунлы 70 процентсэ коньдонэз берыктоз. Федерал программае пыриськон понна эшшо кык дышетсконниослэн ӵектосъёссы келямын (А-10 микрорайонын но Прасов пролкаын) Юрий Тюринлэн верамезъя, школаосты выль дышетскон арлы дасяны 2015-тӥ арын 155 миллион манет кутэмын. Тегъёс: Ижкар ЮрийТюрин школаос коньдон дӥськут КарДума  